मप्र : भाजपा विधायक के पुत्र ने एक व्यक्ति को गोली मार कर किया घायल, अस्पताल में भर्ती
सिंगरौली (मप्र): मध्यप्रदेश के सिंगरौली जिले में भारतीय जनता पार्टी के विधायक के बेटे ने मामूली विवाद पर 34 साल के एक व्यक्ति को कथित तौर पर गोली मारकर घायल कर दिया। आरोपी एक अन्य मामले में फिलहाल जमानत पर है। पुलिस के एक अधिकारी ने शुक्रवार को यह जानकारी दी।
पुलिस अधिकारी ने बताया कि यह घटना बृहस्पतिवार शाम करीब छह बजे हुई।
मोरबा पुलिस थाना प्रभारी अशोक सिंह परिहार ने बताया कि घटना के बाद 40 वर्षीय विवेकानंद वैश्य के खिलाफ मामला दर्ज किया गया है।
पुलिस ने बताया कि आरोपी सिंगरौली विधानसभा सीट के भाजपा विधायक राम लल्लू वैश्य का बेटा है।
परिहार ने बताया कि आरोपी विवेकानंद के खिलाफ भारतीय दंड संहिता की धारा 307 (हत्या का प्रयास) और शस्त्र अधिनियम की धारा 25 (प्रतिबंधित हथियार रखना या ले जाना) और 27 (हथियार रखना) के तहत मोरबा पुलिस थाने में मामला दर्ज किया गया है।
एक अन्य पुलिस अधिकारी ने बताया कि विवेकानंद फिलहाल एक अन्य मामले में जमानत पर बाहर है, जिसमें उसने पिछले साल जुलाई में एक वन रक्षक के साथ मारपीट की थी और उस पर गोली चला दी थी।
मध्य प्रदेश (#MadhyaPradesh) के सिंगरौली में भाजपा (#BJP) विधायक रामलल्लू वैश्य (#RamlalluVaish) के बेटे ने एक आदिवासी युवक को गोली मार दी।
घटना गुरुवार शाम की है। विवेक वैश्य की मोरबा निवासी सूर्य प्रकाश खैरबार से बहस हो गई। इस पर विवेेक ने अपनी रिवॉल्वर से सूर्य प्रकाश पर गोली… pic.twitter.com/WtzvtIv9tX
— IANS Hindi (@IANSKhabar) August 4, 2023
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva bho_Deva hin_Deva hin_Deva awa_Deva awa_Deva fur_Latn hin_Deva